CELEX: 62018CA0249
Language: et
Date: 2019-07-10 00:00:00
Title: kohtuasi C-249/18: Euroopa Kohtu (kaheksas koda) 10. juuli 2019. aasta otsus (Hoge Raad der Nederlandeni eelotsusetaotlus — Madalmaad) — Staatssecretaris van Financiën versus CEVA Freight Holland BV (Eelotsusetaotlus — Tolliseadustik — Tollideklaratsioon — Kombineeritud nomenklatuuri vale alamrubriigi märkimine — Sissenõudmisotsus — Tolliseadustiku artikkel 78 — Deklaratsioonis muudatuste tegemine — Tehinguväärtuse muutmine — Tolliseadustiku artikkel 221 — Tollivõla sissenõudmise õiguse aegumistähtaeg — Katkemine)

9.9.2019   
            
            
               ET
            
            
               Euroopa Liidu Teataja
            
            
               C 305/19
            
         
      Euroopa Kohtu (kaheksas koda) 10. juuli 2019. aasta otsus (Hoge Raad der Nederlandeni eelotsusetaotlus — Madalmaad) — Staatssecretaris van Financiën versus CEVA Freight Holland BV
      (kohtuasi C-249/18) (1)
      
      (Eelotsusetaotlus - Tolliseadustik - Tollideklaratsioon - Kombineeritud nomenklatuuri vale alamrubriigi märkimine - Sissenõudmisotsus - Tolliseadustiku artikkel 78 - Deklaratsioonis muudatuste tegemine - Tehinguväärtuse muutmine - Tolliseadustiku artikkel 221 - Tollivõla sissenõudmise õiguse aegumistähtaeg - Katkemine)
      (2019/C 305/23)
      Kohtumenetluse keel: hollandi
      
         Eelotsusetaotluse esitanud kohus
      
      Hoge Raad der Nederlanden
      
         Põhikohtuasja pooled
      
      
         Kassatsioonkaebuse esitaja: Staatssecretaris van Financiën
      
         Vastustaja kassatsioonimenetluses: CEVA Freight Holland BV
      
         Resolutsioon
      
      
                  1.
               
               
                  Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustiku — Euroopa Parlamendi ja nõukogu 16. novembri 2000. aasta määrusega (EÜ) nr 2700/2000 muudetud kujul — artiklit 78 tuleb tõlgendada nii, et kui deklarandil on võimalus valida Euroopa Liidu territooriumile ekspordiks müüdud kauba hind, mida saab kasutada tolliväärtuse määramisel hindamisalusena, ning kui tollideklaratsiooni tollivormistusjärgse kontrolli tulemusel selgub, et deklarandi koostatud tollideklaratsioonis on asjaomased kaubad valesti klassifitseeritud, mille tulemusel kohaldatakse kõrgemat tollimaksu määra, võib deklarant selleks, et vähendada enda tollivõlga, taotleda kõnealuse artikli 78 alusel asjaomases deklaratsioonis muudatuse tegemist nii, et algul märgitud hind asendatakse madalama tehinguhinnaga.
               
            
                  2.
               
               
                  Määruse nr 2913/92 — määrusega nr 2700/2000 muudetud kujul — artikli 221 lõikeid 1 ja 3 tuleb tõlgendada nii, et liikmesriigid peavad tõhususe ja võrdväärsuse põhimõtteid järgides ise kindlaks määrama tähtpäeva, millal tuleb tollimaksu summa võlgnikule teatada, et katkeks kolmeaastane aegumistähtaeg, mille möödumisel lõpeb tollivõlg.
               
            
         (1)  ELT C 276, 6.8.2018.